
ועדת החוקה, חוק ומשפט

23.6.2009


הכנסת השמונה עשרה






נוסח לא מתוקן

מושב ראשון

פרוטוקול מס' 29

מישיבת ועדת החוקה, חוק ומשפט

יום שלישי, א' בתמוז התשס"ט (23 ביוני 2009), שעה 10:40

סדר היום:

צו סדר הדין הפלילי (ברירת משפט – חוקי עזר לקריית אונו), התשס"ט-2008

אישור הצו

נכחו:

חברי הוועדה:

דוד רותם – היו"ר

יריב לוין

אברהם מיכאלי

אורי מקלב

מוזמנים:

עו"ד אפרת שמש, עוזרת למשנה ליועץ המשפטי לממשלה, משרד המשפטים

עו"ד מיכאל צברי-דוד, הלשכה המשפטית, משרד הפנים

עו"ד דניאלה גז, יועצת משפטית, עיריית קריית אונו

ייעוץ משפטי:

סיגל קוגוט

מנהלת הוועדה:

דורית ואג

רשמה וערכה:

אהובה שרון – חבר המתרגמים בע"מ
צו סדר הדין הפלילי (ברירת משפט – חוקי עזר לקריית אונו),
 התשס"ט-2008, אישור הצו

היו"ר דוד רותם:


אני פותח את ישיבת ועדת החוקה, חוק ומשפט בצו סדר הדין הפלילי (ברירת משפט – חוקי עזר לקריית אונו), התשס"ט-2008.

אפרת שמש:

אני אסביר באופן כללי את ההבדל בין ברירות קנס לברירות משפט.

היו"ר דוד רותם:


את יכולה להסביר לי למה לא הגעתם לתקן את החוק כדי שלא יביאו לנו את כל הדברים האלה?

אפרת שמש: 


זאת שאלה טובה. אנחנו בהחלט תומכים בתיקון כזה. זאת יוזמה לא פשוטה שצריכה לבוא גם ממשרד הפנים בשיתוף פעולה עם העיריות. יש הרבה מאוד מועצות מקומיות והרבה  מאוד עיריות, כך שזה לא פשוט. עצם זה שעיריות יוזמות את זה, זה כבר מבורך וזה בכיוון הנכון. יש צורך להסביר את ההבדל בין ברירות קנס לברירות משפט?

היו"ר דוד רותם:


לא, את זה אנחנו יודעים.

אפרת שמש:

בעיקרון אותם חוקי עזר ייאכפו באופן אחר, הרבה יותר יעיל, פחות עומס על בתי המשפט. כאשר אדם לא משלם את הכנס, יש הזמנה אוטומטית לדין ורוב האנשים לא מגיעים כך שזה בזבוז של משאבים ושל זמן שיפוטי. אפשר בהחלט לקצר את ההליכים. תמיד יש את האפשרות לפנות לבית המשפט, אנשים עושים שימוש בכלי הזה והוא מאוד נפוץ. בעיריות שעברו לזה, בהחלט הן רואות ברכה במעבר.

אברהם מיכאלי:

אני חושב שדנו בזה בעבר. אין בעיה.

היו"ר דוד רותם:


פעם אחת דנו? יותר.

יריב לוין:

זה בסדר גמור. אכן צריכה להיות הצעת חוק כדי לתקן את הדבר הזה מהיסוד.

היו"ר דוד רותם:


הבעיה היא שכאן לא הביאו לנו את הצווים המקוריים. בדרך כלל בצווים המקוריים, אתה גם צריך לאשר אותם, אתה נתקל בדברים מדהימים. אם ראש עיר החליט שהוא לא רוצה להיבחר יותר, זאת בעיה שלו ואני לא צריך לעזור לו. 

אברהם מיכאלי:

הוא הביא את זה לפני הבחירות והוא נבחר אחרי כן ועוד אחרי הרבה מאבקים.

היו"ר דוד רותם:


אושר פה אחד.

אפרת שמש:

אנחנו דווקא נשמח ליוזמה של הצעת חוק כזאת.

היו"ר דוד רותם:


את יודעת שמשרד המשפטים יודע ליזום חקיקה.

דורית ואג:


כן, אבל שם זה ייקח זמן רב וכאן לא.

היו"ר דוד רותם:


אם אנחנו נגיש, זה ילך לוועדת שרים לענייני חקיקה ושם שר המשפטים יתנגד כי הדרג המקצועי יאמר לו שזה לא טוב. אנחנו מכירים את זה.

דניאלה גז:

יש גם עניין שתהיה אחידות.

היו"ר דוד רותם:


יש עניין שהשלטון המקומי צריך לנהל את עצמו והוא לא צריך להיות בן חורג של האחים הגדולים שיבדקו אותו כל שני וחמישי. בדרך כלל ראש עיר נבחר בקולותיהם של סיעה די גדולה בכנסת, הקולות שהוא מקבל כאשר הוא נבחר, הם בערך מה שמקבלת סיעה בת עשרה חברים בכנסת.

דורית ואג:


מבחינת מספר המצביעים.

היו"ר דוד רותם:


כן. 

יריב לוין:

במודיעין, ואנחנו עיר של שבעים אלף תושבים, ראש העיר נבחר עם 10,000 קולות. הוא נבחר בסיבוב ראשון.

דורית ואג:


כי אנשים לא באו להצביע.

היו"ר דוד רותם:


אצלכם זאת עיר של ילדים.


אני מודה לכם. הישיבה נעולה.

הישיבה ננעלה בשעה 10:45

